stanford-oval/wikipedia huggingface dataset:
Bank of China
Aiheesta muualla

Wikimedia Commonsissa on kuvia tai muita tiedostoja aiheesta .
Bank of China (kiinaksi) (englanniksi)
| n k S&P Asia 50 -yritykset |
| --- | --- |
 Asus  AU Optronics  Bank of China  Cathay United Bank  Cheung Kong Holdings  China Communications Construction  China Construction Bank  China Life Insurance  China Mobile  China Steel  Chunghwa Telecom  CLP Group  CNOOC  DBS Bank  Esprit  Formosa Chemical & Fiber  Formosa Plastics  Hang Seng Bank  HTC Corporation  Foxconn  The Hong Kong and China Gas Company  Hong Kong Exchanges and Clearing  Hutchison Whampoa  Hyundai Heavy Industries  Hyundai Motor Company  Industrial and Commercial Bank of China  Keppel Corporation  KB Financial  Korea Electric Power  KT&G  LG Chem  LG Electronics  Li & Fung  MediaTek  MNH Entertainment  Nan Ya Plastics  OCBC Bank  PetroChina  POSCO  Samsung Electronics  Samsung  Shinhan Financial Group  Singapore Airlines  SingTel  SK Energy  SK Telecom  Sun Hung Kai Properties  Swire  TSMC  UMC  United Overseas Bank  Wilmar International 
| n k  SSE 50 |
| --- | --- |
 AECC Aviation Power  Agricultural Bank of China  Bank of China  Beijing Kingsoft Office Software  China CSSC Holdings  China Life Insurance  China Merchants Bank  China Northern Rare Earth  China Pacific Insurance  China Petroleum & Chemical  China Railway Group  China Shenhua Energy  China State Construction Engineering  China Telecom  China Three Gorges Renewables  China Tourism Group Duty Free  China United Network Communications  China Yangtze Power  CITIC Securities  Cosco Shipping  Foshan Haitian Flavouring and Food  GigaDevice Semiconductor  Great Wall Motor  Haier Smart Home  Hygon Information Technology  Industrial Bank  Industrial and Commercial Bank of China  Inner Mongolia Yili Industrial Group  Jiangsu Hengrui Pharmaceuticals  Kweichow Moutai  LONGi Green Energy Technology  NARI Technology  PetroChina  Ping An Insurance  Poly Developments and Holdings Group  Power Construction Corporation of China  SAIC Motor  Sany Heavy Industry  Semiconductor Manufacturing International  Shaanxi Coal Industry  Shanxi Xinghuacun Fen Wine Factory  TBEA  Tongwei  Trina Solar  Wanhua Chemical Group  Will Semiconductor  WuXi AppTec  Zijin Mining Group  Zhanghou Pientzhuang Pharmaceutical  Zhejiang Huayou Cobalt 
Päivitetty: 4. tammikuuta 2024
Bardi (sävellys)

Bardi, op. 64, on Jean Sibeliuksen vuonna 1913 säveltämä sinfoninen runo.
Keväällä 1913 Sibelius alkoi suunnitella pienelle orkesterille karaktäärikappaletta, jonka nimeksi olisi tullut Der Ritter und die Najade. Hänen luonnoksistaan kehittyi kuitenkin lopulta sävelruno Bardi, jonka ensiversion säveltäjä johti Filharmonisen orkesterin konsertissa maaliskuun lopussa. Vastaanotto oli orkesterin keskinkertaisuudenkin vuoksi pidättyvä, ja Sibelius muokkasi teosta edelleen. Teoksesta piti tulla kaksiosainen fantasia tai jopa triptyykki, mutta Sibelius päätyi lopulta tekemään alkuperäisversiosta vielä suljetumman kokonaisuuden.
Sibeliuksen mukaan teoksen otsikko viittaa runonlaulajaan muinaisskandinaavisessa hengessä, ei erityisesti Kalevalan hahmoon. Erik Tawaststjerna arvelee kuitenkin, että Runebergin samanniminen runo on innoittanut säveltäjää. Teoksessa on hyvin vähän teema-aineistoa. Sen orkestraatio on kamarimusiikillista ja harmonia täynnä jännitteitä. Harpulla on teoksessa solistinen osuus. Kappaleen yhtä aikaa juhlalliseen ja pelottavaan huipennukseen Sibeliusta innoitti muinaisskandinaavisen lurin sointi.
Baltimore Bullets

| Baltimore Bullets |
| --- | --- |

Perustettu:  1944
Historia:  Baltimore Bullets 1944–1954
Areena:  Baltimore Coliseum
Kotipaikka:  Baltimore, Maryland
Värit:           
Mestaruudet:  1 (1949)
Konferenssin mestaruudet:  0
Divisioonan mestaruudet:  0
Baltimore Bullets oli vuosina 1944–1954 toiminut koripalloseura Baltimoresta. Bullets pelasi kolme ensimmäistä toimintavuottaan American Basketball Leaguessa, josta se nostettiin vuonna 1947 Basketball Association of Americaan, eli nykyiseen NBA:han. Ensimmäisenä pelikautenaan seura onnistui voittamaan BAA-mestaruuden. Seuran toiminta lopetettiin vuonna 1954 taloudellisten syiden takia.
Historia > ABL (1944–1947)

Baltimore Bullets aloitti pelaamisen ABL:ssä kaudella 1944–1945. Ensimmäisellä kaudella joukkue voitti neljätoista ottelua 30 runkosarjaottelusta. Bullets sijoittui kuuden joukkueen sarjassa neljänneksi ja pääsi pudotuspeleihin. Ensimmäisellä kierroksella seura voitti Trenton Tigers ja pääsi loppuotteluihin, joissa se kohtasi Philadelphia Sphasin. Alun perin finaalisarja piti pelata paras viidestä-systeemillä, mutta lopulta mestaruus päätettiin jakaa ensin kaksi voittoa saavuttaneelle joukkueelle. Loppuottelusarja päättyi lopulta Philadelphian 2–1 voittoon. Kaudella 1945–1946 Bullets voitti runkosarjan voitettuaan 21 ottelua. Pudotuspelien ensimmäisellä kierroksella joukkue kohtasi New York Gothamsin. Voitettuaan New Yorkin Bullets eteni loppuotteluun, jossa se sai vastaansa viime vuoden mestarin, eli Philadelphian. Tällä kertaa Bullets voitti mestaruuden otteluvoitoin 3–1. Viimeisenä ABL-kautenaan seura voitti runkosarjan voitettuaan eteläisessä divisioonassa 24 ottelua. Pudotuspelien ensimmäisellä kierroksella joukkue kohtasi Brooklyn Gothamsin ja voitti otteluparin voitoin 2–1. Loppuotteluissa Bulletsin oli määrä saada vastaansa Trenton Tigers, mutta kun Bullets sai kutsun World Professional Basketball Tournamentiin, joutui se luovuttamaan.
Henkilöt > Valmentajat

| Kaudet | Valmentaja | Ottelut | Voitot | Häviöt | Voittoprosentti |
| --- | --- | --- | --- | --- | --- |
| 1948–1951 | Buddy Jeannette | 213 | 96 | 117 | 45,1 |
| 1951 | Walt Budko | 29 | 10 | 19 | 34,5 |
| 1952 | Fred Scolari | 39 | 12 | 27 | 30,8 |
| 1952–1953 | Chick Reiser | 30 | 8 | 22 | 26,7 |
| 1953–1954 | Clair Bee | 139 | 32 | 107 | 23,0 |
Henkilöt > Merkittävät pelaajat

| 0 | 1 | 2 | 3 |
| --- | --- | --- | --- |
|  Basketball Hall of Fame Buddy Jeannette  Alfred McGuire |     |  Tähdistöottelu Red Rocha  Fred Scolari  Ray Felix |  |
Sarjasijoitukset

Baltimore Bulletsin sarjasijoitukset pääsarjassa
Aiheesta muualla

Basketball-Reference (Arkistoitu – Internet Archive) (englanniksi)
Väinö Hämäläinen (keräilijä)
Aiheesta muualla

Museonperustaja Väinö Hämäläinen kirjoituspöytänsä ääressä kynä kädessään. Väinö Hämäläinen syntyi Nurmeksen Vanhassa kylässä (nykyisin Porokylä) 12.4.1883 ja kuoli 30.10.1947 Nurmeksen kauppalassa, Nurmeksen kaupunginmuseon kokoelmat (Finna) (Arkistoitu – Internet Archive)
Mies istumassa Väinö Hämäläisen kotona Karjalankatu 14. Takana Systema-merkkinen lämmityskattila, piippuhylly, piippuja ja kirjoja, kuvaaja Väinö Hämäläinen. Nurmeksen kaupunginmuseon kokoelmat (Finna) (Arkistoitu – Internet Archive)
Olli Tiaisen pistoli ja Simo Hurtan piippu - nurmekselaisessa yksityiskodissa, Seura, 2.2.1938, nro 5, s. 19, Kansalliskirjaston digitaaliset aineistot
| --- | --- |
Auktoriteettitunnisteet: Kansalliset :  Suomi (KANTO)
Bank Menatep

Bank Menatep oli venäläisen miljonäärin Mihail Hodorkovskin luoma 29 miljardin USD holdingyhtiö.
Alkuvaiheet

Mendelejevin kemianteollisuuden instituutin Komsomolin apulaisjohtaja Hodorkovski perusti 1986 osuuskuntamuotoisen kahvilan, jossa myytiin tietokoneita ja muita Neuvostoliitossa haluttuja länsimaisia tuotteita. Tietokoneiden ansiosta Hodorkovskista tuli miljonääri.
Hodorkovski laajensi vientiin ja kulutustavaroiden maahantuontiin, ja hänen yritystensä liikevaihto nousi 80 miljoonaan ruplaan vuoteen 1988 mennessä, mikä vastasi noin 10 miljoonaa dollaria. Nyt Hodorkovski muodosti omasta keskuksestaan Menatep-osuuskunnan, jonka pohjalta perusti Menatep-pankin vuonna 1990.
Menatep-pankki ensimmäisenä yksityispankkina Venäjällä

Hodorkovski oli ensimmäinen, joka perusti yksityisen liikepankin Venäjälle. On epäilty KGB:n suojelleen Hodorkovskia ja Menatepin auttaneen Neuvostoliiton valuutta- ja kultavarantojen tyhjennyksessä, jossa katosi tuhat tonnia kultaa.
Menatep järjesti osakeannin ensimmäisenä venäläisenä pankkina sitten vuoden 1917 lokakuun vallankumouksen. Venäläisittäin kehittyneenä pankkina Menatep sai hoitoonsa myös julkishallinnollisten laitosten varoja.
Menatep ja öljy-yhtiö Jukos

Menatep luovutti Neuvostoliiton aikaisen valtion omaisuuden yksityistämisessä toimialaministeriöiltä valtion omaisuuskomitean kautta varoja perustettavalle säätiölle, joka voisi tehdä ostotarjouksen Jukos-öljy-yhtiöstä. Huutokaupassa Menatepia lähellä oleva säätiö sai haltuunsa 78 % Jukosista. Jukos oli yhteistyössä yhdysvaltalaisen Amocon kanssa Siperian Priobskoje-öljykentällä, mihin Amoco oli sijoittanut 300 miljoonaa dollaria. Amoco ja Menatep olivat hankkineet Jukosin pilkkahintaan. Öljykenttä ajautui lopulta kokonaan Jukosin haltuun muun muassa siksi, ettei valtio kyennyt maksamaan osakkeita lainaa vastaan -operaatiossa saamaansa lainaa.
Loppuvaiheet

Kesällä 2003 Hodorkovskin liikekumppani, Menatep-pankin silloinen johtaja, Platon Lebedev vangittiin. Euroopan komission komissaari Frederik 'Frits' Bolkestein kuului Menatep-pankin neuvoa-antavaan neuvostoon. MEP Paul van Buitenenin mukaan Bolkestein auttoi Menatep-ryhmän johtoa suojaamaan ryhmän etuja Venäjän viranomaisten Menatep-ryhmän osia vastaan nostamilta rikosoikeudellisilta kanteilta.
Vuonna 2011 Hodorkovskille luettiin talousrikoksista uusia tuomioita, jotka ylsivät ainakin vuoteen 2016 asti, ja hänet siirrettiin työleirille Segežaan Karjalan tasavaltaan.
Katso Myös

Mihail Hodorkovski
Clearstream-skandaali
Jukos
Pankkiseitsikko
Anthemis rhodensis

| Anthemis rhodensis |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Asterales
Heimo::  Asterikasvit Asteraceae
Suku::  Sauramot Anthemis
Laji::  rhodensis
Kaksiosainen nimi
 Anthemis rhodensis  Boiss. 
Infobox OKNimi-testi OK: 
Anthemis rhodensis on monivuotinen ruohovartinen kasvi, joka kuuluu sauramojen sukuun. Se on harvinainen kotoperäinen laji Ródoksen saarella Välimerellä. Anthemis rhodensis kasvaa 9–12 cm korkeaksi ja kukkii kesällä keltaisin kukin.
The Bards of Bone Plain

| The Bards of Bone Plain |
| --- | --- |

Kirjailija:  Patricia A. McKillip
Kieli:  englanti
Genre:  fantasia
Kustantaja:  Ace Books
Julkaistu:  2010
Ulkoasu:  sidottu
Sivumäärä:  329
ISBN:  0-441-01957-1

Edeltävä:  The Bell at Sealey Head
Löydä lisää kirjojaKirjallisuuden teemasivulta
The Bell at Sealey Head on Patricia A. McKillipin vuonna 2010 ilmestynyt fantasiaromaani.
Barbier-reaktio

Yleinen esimerkki Barbier-reaktiosta
Barbier-reaktio on kemiallinen reaktio, jossa alkyylihalidi reagoi karbonyyliyhdisteen kuten aldehydin ja ketonin kanssa metallin läsnä ollessa. Tuotteena muodostuu sekundäärinen tai tertiäärinen alkoholi. Reaktion raportoi ensimmäisen kerran ranskalainen kemisti Philippe Barbier vuonna 1899 ja se on nimetty hänen mukaansa.
Reagenssit ja mekanismi

Barbier-reaktiossa yksi lähtöaineista on alkyylihalidi, tyypillisimmin alkyyli, allyyli tai aryylihalogenidi. Halogeeniatomi on kloori, jodi tai bromi. Metallina reaktiossa toimii magnesium, sinkki, alumiini, tina, indium, samarium tai niiden suolat. Samarium(II)jodidi on erityisen usein käytetty reagenssi Barbier-reaktioissa. Useat aldehydit ja ketonit reagoivat Barbier-reaktiolla. Barbier-reaktio muistuttaa huomattavasti Grignard-reaktiota. Philippe Barbier oli Grignard-reaktion kehittäjän Victor Grignardin väitöstyön ohjaaja. Barbier-reaktio eroaa Grignard-reaktiosta siten, että Barbier-reaktiossa kaikki lähtöaineet reagoivat yhdessä vaiheessa keskenään, kun Grignard-reaktiossa muodostetaan ensin Grignard-reagenssi, joka lisätään karbonyyliyhdisteen liuokseen. Liuottimena on yleensä tetrahydrofuraani, mutta eräitä Barbier-reaktioita voidaan tehdä myös käyttäen vettä tai orgaanisen liuottimen ja veden seoksia.
Barbier-reaktion mekanismi ei ole täysin selvillä. Reaktion ensimmäisessä vaiheessa alkyylihalidi reagoi metallin tai metallisuolan kanssa muodostaen organometalliyhdisteen. Tämä tapahtuu todennäköisesti radikaalireaktiona. Seuraava vaihe on additio karbonyyliryhmään. Additio voi tapahtua joko niin sanotulla ionimekanismilla, jolloin organometallireagenssi on nukleofiilinen ja reagoi elektrofiilisen karbonyyliryhmän hiiliatomin kanssa. Toinen vaihtoehto on radikaalimekanismi.
Mauro Barella

Mauro Barella (s. 12. joulukuuta 1956) on entinen italialainen yleisurheilija. Hänen päälajinsa oli  seiväshyppy.
Barella sijoittui Los Angelesin 1984 olympialaisten seiväshypyssä kahdeksanneksi tuloksella 530 cm. Aiemmin saman vuoden heinäkuussa hän paransi Renato Dionisin 12 vuotta vanhaa Italian ennätystä hyppäämällä ensin Formiassa tuloksen 549 cm ja viisi päivää myöhemmin Roomassa tuloksen 550 cm. Sisäratojen EM-kilpailuissa 1982 Milanossa hän sijoittui seitsemänneksi tuloksella 540 cm.
María Carmen Barea

| Mitalit> Maa:   Espanja.Naisten maahockey. Olympialaiset  | Mitalit> Maa:   Espanja.Naisten maahockey. Olympialaiset  | Mitalit> Maa:   Espanja.Naisten maahockey. Olympialaiset  | Maa:   Espanja> Naisten maahockey. |
| --- | --- | --- | --- |
|  Kultaa | Barcelona 1992 |  |  |
María del Carmen Barea Cobos (s. 5. lokakuuta 1966 Málaga) on espanjalainen maahockeypelaaja ja olympiavoittaja. Hän pelasi Espanjan olympiakultaa voittaneessa maajoukkueessa Barcelonassa 1992. Hän teki olympiaturnauksessa kaksi maalia, joista toinen oli Saksaa vastaan pelatun loppuottelun 1–0-johtomaali (Espanja voitti loppuottelun 2–1). Hän pelasi myös Atlantan olympialaisissa 1996, missä Espanja jäi kahdeksan joukkueen turnauksessa viimeiseksi, ja Sydneyn olympialaisissa 2000, missä tuloksena oli neljäs sija. Barea pelasi myös maailmanmestaruuskilpailuissa vuosina 1986 ja 1994 sekä Champions Trophyssa vuosina 1993 ja 1995. Hän saavutti Euroopan-mestaruuskilpailuissa hopeaa vuonna 1995.
Roger Bannister

| Roger Bannister |
| --- | --- |
 79-vuotias Bannister maaliskuussa 2009.
Henkilötiedot
Syntynyt: 23. maaliskuuta 1929 Harrow, Iso-Britannia
Kuollut: 3. maaliskuuta 2018 (88 vuotta) Oxford, Iso-Britannia
Uran tiedot
Laji:  800 metrin juoksu, mailin juoksu ja 1 500 metrin juoksu
| Mitalit> Maa:   Yhdistynyt kuningaskunta.Miesten yleisurheilu.EM-kilpailut  | Mitalit> Maa:   Yhdistynyt kuningaskunta.Miesten yleisurheilu.EM-kilpailut  | Mitalit> Maa:   Yhdistynyt kuningaskunta.Miesten yleisurheilu.EM-kilpailut  | Maa:   Yhdistynyt kuningaskunta> Miesten yleisurheilu. |
| --- | --- | --- | --- |
|  Kultaa | Bern 1954 | 1 500 m |  |
|  Pronssia | Bryssel 1950 | 800 m |  |
Roger Bannister (23. maaliskuuta 1929 Harrow, Iso-Britannia – 3. maaliskuuta 2018 Oxford, Iso-Britannia) oli brittiläinen keskimatkojen juoksija ja neurologi. Hänet muistetaan parhaiten ensimmäisenä haamumailin juosseena miehenä.
Juoksu-ura

Roger Bannister oli lahjakas juoksija, joka pääsi uransa alkuvaiheessa hyviin tuloksiin vähäisellä harjoittelulla. Opiskellessaan lääketiedettä Oxfordissa hän harjoitteli juoksua aluksi vain kerran viikossa eikä myöhemminkään enempää kuin puoli tuntia päivässä. Vuoden 1950 EM-kisoissa Bannister sai pronssia 800 metrillä ja Helsingin olympialaisissa hän sijoittui 1 500 metrillä neljänneksi. Häntä pidettiin jopa ennakkosuosikkina, mutta alku- ja välierien rasitus taittoi parhaan terän Bannisterin pelätystä kirikyvystä.
Olympiavoiton jäätyä unelmaksi Bannister otti uuden tavoitteen: mailin juoksemisen alle neljän minuutin. 6. toukokuuta 1954 Bannister asettui lähtöviivalle Iffley Roadin kentällä Oxfordissa. Alkuperäisen suunnitelman mukaisesti Chris Brasher veti kaksi ensimmäistä kierrosta ja Chris Chataway kolmannen, jonka jälkeen Bannister siirtyi kärkeen ja ylitti maaliviivan ajassa 3.59,4. Melkein yhtä kuuluisa kuin itse ennätys on tiedotus, jolla tulos ilmoitettiin yleisölle. Tämän tiedotuksen kuulutti Norris McWhirter, entinen kuuluisa oxfordilaisurheilija ja myöhemmin englantilainen yleisurheiluselostaja, seuraavasti:
»Hyvät naiset ja herrat, tässä ovat yhdeksännen lajin, yhden mailin, tulokset: ensimmäinen numero 41 R.G. Bannister Amateur Athletic Associatonista sekä aikaisemmin Exeterin ja Mertonin Collegeista, ajalla joka on uusi kilpailu- ja rataennätys ja joka, edellyttäen, että se hyväksytään, on oleva uusi Englannissa syntyneiden, Britannian kansallinen, Britanniassa kilpailleiden, Brittiläisen kansainyhteisön ja maailman ennätys. Aika on KOLME (seuraavat sanat hukkuivat yleisön meteliin) MINUUTTIA viisikymmentäyhdeksän pilkku neljä sekuntia.»
Bannister lupasi lahjoittaa solmion jokaiselle neljä minuuttia maililla aloittaneelle juoksijalle. Hän joutui kuitenkin luopumaan tästä lupauksesta alittajien määrän kasvaessa liian suureksi.
Bannisterin ennätys ei kuitenkaan kestänyt kauan, vaan Australian John Landy rikkoi sen vain 46 päivää myöhemmin Turussa. Elokuussa juoksijat kohtasivat toisensa Kansainyhteisön kisoissa Vancouverissa. Bannister osoittautui paremmaksi elämänsä parhaaksi jääneellä ajalla 3.58,8, mutta se ei riittänyt maailmanennätyksen takaisin saamiseen. Myöhemmin syksyllä Bannister voitti EM-kultaa Bernissä. Kilpailu oli hänen uransa viimeinen.
Bannister on todennut: ”Havaitsin pidemmät matkat ikävystyttäviksi. Maili oli juuri sopiva.” Hänestä kertova elämäkerta on nimeltään The Four Minute Mile (1955). Vuonna 1975 Bannister joutui auto-onnettomuuteen, jossa hän oli vähällä menettää henkensä. Häneltä katkesi seitsemän kylkiluuta ja hänen toinen nilkkansa vaurioitui niin pahoin, että hän joutui jättämään juoksuharrastuksensa.
Ammattiura

Bannister oli koulutukseltaan lääkäri ja hänestä tuli huipputason neurologi. Hän käynnisti ohjelman anabolisten steroidien testaamiseksi urheilijoista. Bannister suhtautui lääkeaineiden käyttöön urheilussa erittäin kielteisesti. Hänellä oli useita luottamustehtäviä urheilun parissa. Hänet aateloitiin vuonna 1975.
Henkilökohtaiset ennätykset

880 jaardia 1.50,7
1 500 m 3.42,2
Maili 3.58,8
Aiheesta muualla

Nevala, Kai: Myyttisen mailin mestari. Kaleva 6.5.2004.
Tuomioja, Erkki: Roger Bannister: The First Four Minutes. kesäkuu 2004.
| 0 | 1 | 2 |
| --- | --- | --- |
| Edeltäjä: Gunder Hägg Ruotsi | Miesten mailin maailmanennätyksen haltija 6. toukokuuta 1954 – 21. kesäkuuta 1954 | Seuraaja: John Landy Australia |
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Israel  Yhdysvallat  Tšekki  Australia  Alankomaat 
Tieteilijät:  CiNii  Scopus 2 
Henkilöt:  Deutsche Biographie  World Athletics  Trove  Tilastopaja 🔒 
Muut:  Europeana  IdRef 
Roger Bannister vuonna 1953.
Bandiagara

| Bandiagara |
| --- | --- |

 Bandiagara
 Koordinaatit: 14°21′0″N, 3°36′40″W 
Valtio:  Mali
Alue:  Moptin alue
Piiri:  Bandiagaran piiri
Hallinto:  
 – Hallinnon tyyppi:  kaupunkikunta
Pinta-ala:  
 – Kokonaispinta-ala:  10 km²
Väkiluku (2009):  17 200
Infobox OKVirheellinen NIMI-arvo: 
Agibou Tallin palatsi ennen vuonna 2005 valmistunutta peruskorjausta.
Bandiagara on kaupunkikunta ja Moptin alueen Bandiagaran piirin hallinnollinen keskus Malissa. Se sijaitsee Dogonin ylängöllä virtaavan Yaméjoen varrella 65 kilometriä Moptista itään. Kunnassa on 17 200 asukasta (vuonna 2009).
Maantiede ja ilmasto

Bandiagaran kaupunkikunnan pinta-ala on arviolta kymmenen neliökilometriä. Se rajoittuu pohjoisessa ja idässä Dandolin sekä etelässä ja lännessä Doucoumbon maalaiskuntiin.
Seutu kuuluu Sahelin vyöhykkeeseen. Kuiva kausi jakautuu viileään jaksoon marraskuusta helmikuuhun ja kuumaan jaksoon maaliskuusta toukokuuhun. Sadekausi kestää kesäkuusta lokakuuhun. Vuotuinen sademäärä on 521 millimetriä.
Asutus

Kuntaan kuuluu kahdeksan kaupunginosaa. Kaupunkikuva on hyvin maalaismainen. Asukkaista suurin osa on dogoneja. Lisäksi on muun muassa tukuloreja, bambaroita ja fulbeja.
Historia

Dogonien perustama Bandiagara oli 1800-luvun lopulla yksi tukulorivaltakunnan keskuksista. Valtakunnan perustaja Umar Tall katosi vuonna 1864 lähistöllä sijaitsevaan Déguembérén luolaan, minkä jälkeen hänen veljenpoikansa Tidjani Tall hallitsi dogoniliittolaistensa avulla osaa valtakunnasta aluksi Déstä ja sittemmin Bandiagarasta käsin. Umar Tallin poika Amadou Tall pakeni Niorosta Bandiagaraan vuonna 1891. Louis Archinardin johtamat ranskalaiset löivät Amadou Tallin joukot Bandiagaran lähellä sijaitsevassa Kori Korissa ja valloittivat kaupungin vuonna 1893. Ranskalaiset nimittivät Macinan kuninkaaksi Umar Tallin pojan Agibou Tallin ja rakennuttivat hänelle sudanilaistyylisen palatsin. Välillinen siirtomaahallinto lakkautettiin vuonna 1908, mutta Tallin sukulaiset ovat sen jälkeenkin toimineet Bandiagaran päälliköinä ja suvun mausoleumin vartijoina. Muita paikallisia merkkihenkilöitä ovat suufilaisoppinut Tierno Bokar sekä kirjailijat Amadou Hampâté Bâ ja Yambo Ouologuem.
Liikenne, elinkeinot ja palvelut

Bandiagaran kautta kulkee Sévarésta Burkina Fasoon johtava maantie RN15, josta haarautuu huonokuntoinen paikallistie RR29 Douentzaan.
Paikallisia elinkeinoja ovat maanviljely, karjanhoito, käsityöammatit ja kaupankäynti. Tärkeimmät viljelykasvit ovat hirssi ja durra. Myytäväksi kasvatetaan varsinkin sipulia. Kaksilla viikoittaisilla markkinoilla myydään kalaa, teollisuustuotteita, viljaa, maapähkinöitä ja vihanneksia. Teollisuutta ei ole käytännössä lainkaan.
Kunnassa toimii kaksi alakoulua, katolinen koulu, kaksi koraanikoulua ja lyseo. Terveyspalvelut käsittävät kunnallisen terveyskeskuksen, piirin poliklinikan, kolme yksityisvastaanottoa, perinteisen lääketieteen keskuksen ja apteekin. Vesihuolto käsittää vesijohtoverkkoja, kaivoja ja porakaivoja. Kaupungissa on sähkö-, lankapuhelin- ja matkapuhelinverkot.
Matkailu

Kaupungin nähtävyyksiä ovat Tidjani Tallin rakennuttama moskeija ja Agibou Tallin palatsi. Lähistöllä sijaitsee tärkeä matkailukohde, Bandiagaran kallio, joka kuuluu Unescon maailmanperintökohteisiin. Tärkeimmät matkailureitit lähtevät Bandiagarasta Sanghaan, Dourouun ja Djiguibombon kautta Kani Komboléen. Lähempänä sijaitsevia kohteita ovat Kendié, Nandoli ja Niongono. Bandiagarassa on kaksi hotellia sekä muita majoitus-, ravintola- ja matkailupalveluita.
Aiheesta muualla

Wikimedia Commonsissa on kuvia tai muita tiedostoja aiheesta .
Mission Culturelle de Bandiagara (Arkistoitu – Internet Archive) (ranskaksi), (saksaksi)
Banha

| Banha بنها |
| --- | --- |
 Jokivartta Banhan kaupungissa
 Banha
 Koordinaatit: 30°28′N, 31°11′E 
Valtio:  Egypti
Kuvernoraatti:  Al-Qalyubiyya
Väkiluku (2006):  157 701
Infobox OKVirheellinen NIMI-arvo: 
Banha on  kaupunki Egyptin pohjoisosassa Niilin suistolla. Sen asukasluku oli vuonna 2006 157 701.
Maantiede

Banha sijaitsee Egyptissä Niilin suistolla noin 45 kilometriä Kairon kaupungista pohjoiseen. Kaupunki on Niilin Damiettan suuhaaran ja al-Tawfiqi -kanavan varrella. Se on Al-Qalyubiyyan kuvernoraatin hallinnollinen keskus.
Historia

Banhan nykyinen nimi on johdettu koptinkielisestä nimestä Panaho. Islamilaisessa historiankirjoituksessa paikka tunnetaan "Egyptin hallitsija" Mukawkisin ja profeetta Muhammadin kirjeenvaihdosta. Egyptin hallitsija lähetti Muhammadille lahjoja, joiden joukossa oli hunajaa Banhanista. Myös varhaisiin arabimaantieteilijöihin lukeutunut al-Ya'kubi mainitsee lyhyesti Banhanin kylän olevan tunnettu hunajastaan. Al-Idrisi kuvailee paikan keskustan sijaitsevan Niilin länsirannalla ja sitä ympäröivän hedelmiä tuottavan viljelysmaan. Sittemmin Banhan osuutta maan historiassa on kuvailtu pienehköksi.
Talous ja liikenne

Banhania ympäröivällä alueella tuotetaan etenkin puuvillaa ja kaupunki on siihen liittyvän tuotannon keskus. Muita tuotteita ovat esimerkiksi tekstiilit, kasvikset, hedelmät ja viinirypäleet.
Kaupunki on myös tärkeä maan- ja rautateiden solmukohta. Sen läpi kulkee tie Kairosta Aleksandriaan. Rautatie yhdistää kaupungin Ismailiaan Zagazigin kautta ja Aleksandriaan Tantan ja Damanhurin kautta.
Väestö

Banhasin asukasluku oli vuonna 2006 yhteensä 157 701.
Aiheesta muualla

Kuvia tai muita tiedostoja aiheesta Banha Wikimedia Commonsissa
Katukuvaa.